Lo-Renz-O/malagasy-sentence huggingface dataset:
Notanterahina tao an-tranon’i zara laidama ny malo. Ny vontoatin’ny fiampangana moa dia noho ireo akoho maty ary tsy sahy nohanina sao misy poizina avy tamin’ny ody fody. Ny tompon’akoho no nampakateny voalohany ary nilaza fa hangataka onitra. Niaro tena kosa ilay voampanga nanao hoe efa nnampandre mialoha ny rehetra aho momba ny ody fody izay nataoko, sady efa folo andro izay no nanaovako azy ka gaga za raha mbola heverina fa izany ihany no nahafaty ireo akoho ireo; manaraka izny lavidavitra ny toerana misy ny variko ny nahafatesan’ireo. Ny manodidina ihany koa nanamafy ny voalazany. Rehefa natao ny fitsarana dia resy ilay mpitory. Izany hoe afaka madiodio ilay voampanga. Ny antony dia efa nisy filazana mialoha. Ilay tompon’akoho no diso satria tsy nitandrina ny fananany.
Mpanampy ny mpandray anjara fototra hanatratra ny tanjona kendrena ao amin’ny tantara ny mpandray anjara mpanampy. Hoy cl bremond tsy zava- maivana ny anjara asan’ny mpandray anjara mpanampy. Anisan’ny manana anjara asa ao amin’ny tantara izy, na amin’ny fanatratrarana tanjona iray, izay atao hoe fanatontosana asa iray, na amin’ny asa izay tsy tanjona fa tsy maintsy lalovana 61. Tsy
Fifandraisana tamin’ny anarany. I ny eja no nosafidiany. Io anarana io tokoa no ahafantaran’ny maro azy, raha eo amin’ny sehatry ny zava-kanto no asian-teny. Tsy nosafidiany fotsiny amin’izao anefa izany, fa misy ny anton’ny safidiny. Anarana vitsy mpanana tokoa izany hoe ny eja izany, kanefa nahasarika ny mpanoratra avy hatrany, raha vao reny. Anarana tovovavy niara-nianatra taminy izy io, ka tonga dia nanaitra ny sofiny, ary liana ny amin’izay ho dikany izy. Nojereny tany amin’ny raki- bolana ny dikany, ka rehefa fantany, dia nokasainy ho solon’anarany rehefa lasa mpanoratra izy. Araka ny nahitany azy, dia midika hoe ny anjara, ny haingo sy ny hatsarana, ilay hoe ny eja. Vao mainka nifanojo tamin’ny fikasany rehefa ho lasa mpanoratra ny hevitr’ilay anarana. Efa ela mantsy izy no te hikatsaka ny antsoina hoe kanto sy ny hatsaran-tarehy. Ary araka ny nambarany, dia tsy izy akory no hatsaran-tarehy fatratra na haingo tiany holazaina amin’ilay solon’anarana, fa ny hatsaran-tarehy fatratra ananan’ny teny malagasy no tiany harenty. Manamafy izany ny teny nolazainy tao amin’ny pejy manokan’ny ao raha manao hoe olona tsotra tsy dia tia mihaingo be aho, fa ny fanandratana ny teny malagasy no tiako hasongadina amin’izany. 20 tsy nataotao fahatany, araka izany ireny solon’anarana isaloran’ny mpanoratra ireny, fa misy antony avokoa. Ndeha hojerena kosa hoe inona no nahatonga azy ho lasa mpanoratra sy ny fikambanana misy azy. 1-2-3-ny nahatonga azy ho mpanoratra sy ny fikambanana misy azy
Ka haiko hadino, tsy jerijerena. Ny lalako maizina, rakotra tsilo, tsy ilaozako akory, fa arahiko mora, satria fandeferana ve no fanilo, ka hoy ny fanahy sy ny hijoro amin’ny fahamarinana ihany aza. Taty aoriana dia nisolo toerana ny mpanao kaonty izy, nanjary nifandray tsara tamin’’ aziz sy nahazo tombontsoa betsaka. Nampitandrina azy i fano sao mifono tetika maizina izao fifandraisan’i aziz aminy izao, nefa tsy nohenoiny. Nokarakarain’ity mpampiasa azy haka entana any maorisy izy. Jamban’ny hafaliana hiampita ranomasina ka revo nanatanteraka izay rehetra nampanaovina azy. Kanjo sarona teny amin’ny seranam- piaramanidina tao anatin’ireo valiha nampitondraina azy, sy ny palitao nampisalorana azy ireo vovo-bolamena saika haondrana
Rehefa tonga ao amin ny rnm foibe ny asa soratra iray dia tsy maintsy mandalo tsikera sy fanatsarana aloha. Taloha dia nisy vaomiera manokana mandinika ilay asa soratra fa amin izao dia ny mpanatontosa irery ihany no manatanteraka ny tsikera sy ny fanatsarana ary ny fisafidiana ireo izay hilalao ilay tantara. 2.3.2.1 tsikera
Misakana ny fandrosoana ara-toe- karena ny fatahorana ny tsiny, satria na dia zavatra tokony hatao izao aza dia tsy sahy ny miroso amin’izany sao voan’ny tsiny. Ohatra olona mandao anaran-dray noho ny fahateren’ny tany hamokarana tsy azo atao sao voan’ny tsinin- drazana tsy mikaroka ny antony tsy fahombiazany ny olona fa atolany any amin’ny tsiny izany. Pôlitika -ny mpitondra fanjakana matahotra ny tsiny dia mifady ny teniko fa lehibe , mifady ny fanaovana tsinontsinona ny vahoaka. Ny tsiny mantsy tsy mifidy ambony sy ambany ny mpitondra fanjakana miaro tena tsy ho azon-tsiny dia mitombo hasina eo anatrehan’ny vahoaka ka zary hery manamafy ny fahefany izany.
Ao amin’ny vh sy as dia niaro ireo olom-pirenena niharan’ny tsy rariny hatrany i andry. Tsy nanavaka saranga izy ary tsy nijery fiaviana ihany koa. Porofon’izany, ; samy teratany vahiny na i hedrick gunther, na i sonia riton, na ny profesora rodriguez izay samy teo ambany fiarovan’i andry avokoa.
Anisan’ny mampiavaka ny tantara kotro-baratra nosoratn’i jean nalisoa ravalitera ny fampidirana karazana zava-kanto maro ao anatin’ny tantara. Hita taratra ao anatin’izany ny tonon-kira madinika, ny tononkalo, ny lahatsoratra milaza tantara. 2.1.2.1. Ny fampiasana ny tonon-kira madinika.
Fantatro izao, fa tsy irery aho; na dia hoe ory sy mahantra, fa manana anao. Va lah 84 ny faniriako ny bikanao kanto, mijoro anoloako, ireny tsy ahoaka, f’ilay fanahinao, tsy mba mampiery ny tsiambaratelon’ny misitery nisy taminao no tsy afaka ato an-tsaiko, satria hiombonantsika miaraka. Va lah 86
Amphibraque no anarany amin’ny teny vahiny u u no endrika isehoany. Ngadona malefaka fitsatoka ny ralila , entin’ny mpanoratra mitanisa ny alahelo an’ilay olon-tiany lavitra azy. Toa lasa bedibedin’ny anaran’ny olon-tiany ny fiainany impiry moa izao no efa voata nisako ny ana ranao f’injao ilay feonao reko mi la kisa 175
Atombohy ny paikady, f’aza ilaozana mivazo ampy izay ny hevi-petsy sy vahaolana malazo raha tsy izany dia izao ny otriky ny ferinay sy ny herin-tsandrinay tatazo. Misy karazana takalo ataon’ny mpanoratra eto. Asehony aloha fa fantatry ny vahoaka ny hevi-petsin’ny mpitondra. Mandidy ny fitondrana izy mba hampiato izany. Fantany tsara anefa fa tsy ho tanteraky ny mpitondra izany, ka sady nandidy izy, no nanome fampitandremana ihany koa. Ohatra 5 ao amin’ny tononkalon’i avelo-nidor, fahafahana ho an’iza?
Izany dia maneho fa eo amin’ny famoronana boky hoenti- mampianatra, na boky fampianarana, dia tsy maintsy kendrena hatrany ny sokajin’olona anaovana azy fa tsy ataotao foana. Vita pirinty no endrika anehoana azy, ary ampiasaina eo amin’ny sehatra iray voafaritra mialoha izy. Io famaritana io dia mbola hamafisin’i richaudeau ihany eo amin’ny lafiny taranja samihafa anaovana azy, ka hoy indrindra izy ny boky hoenti- mampianatra dia nokendrena hanaovana fanazarana momba ny vakiteny, ny kajy, ny siansa, ny literatiora, ny teny, , ny gramera. 2 araka izany, dia azo amoronana boky fampianarana avokoa ireo taranja rehetra ianarana any an- tsekoly, fa tsy misy fanavahana akory.
Anisan’ny maneho ny maha mpanoratra ny mpanoratra ny fomba fanorany. Ny poezia mantsy dia tsy karazan-dahabolana fotsiny fa zavakanto ihany koa112 hany ka mametraka ny poeta iray eo amin’ny toeran’ny mpanakanto, manana ny mampiavaka azy amin’ny hafa. Tsy an-kosotra ivelany fotsiny ny fomba fanoratra fa anisan’ny maneho ny maha izy azy ny mpanoratra mihitsy. Tsy hojerena manokana akory ny fomba fanoratra ao amin’ity asa ity, nefa kosa hampiasaina hanazavana ny tara-kevitra amin’ny fotoana sasantsasany.
Ny hoe iray tam-po, dia izay iray kibo, iray reny niteraka. Ny iray tam-po no namana voalohany, na rahalahy io, na rahavavy , na koa anadahy , na anabavy. Ny fara vady anadahy , hoy, ny ntaolo. Izany hoe tsy tokony hifanary ny mpiray tam-po. Ny boky vakivakim-piainana dia maneho fa tsy nahafoy an’i tsiry i voahangy anabaviny. I tsiry koa toraka izany. Nonina tao amin’i voahangy i tsiry, rehefa tsy nahatontosa ny fianarany teny ankatso. Niala tao izy, rehefa nanaovan-dramily toetra tsy zaka. Tsy afa-nanoatra i voahangy, saingy na izany aza, dia tsy navelany ho irery i tsiry, fa nampitondrainy vatsy kely mba nisy vola kely nampitondrain-dranabavy ahy ihany manko 136 ary na dia efa tany am-ponja aza i tsiry, dia mbola tsy nanary azy hatrany i voahangy efa mba nandalo nijery ahy ny havana aman-tsakaizako. I voahangy nanatitra ranomaso. Antenainy tsy ho ela , hono, ny fivoahako. 137 tsy hoe, rehefa samy lehibe ihany anefa ny mpiray tam-po vao tokony hifanampy. Ilaina foana ny fifanehoam-pitiavana, toy ny nataon’ireo zandrin’i bako rehefa niverina avy any mahajanga izy izy dimy mianadahy zandrin ibako, nisomebiseby, tsy nitsaha-nanontany, dia nitantara tsy niato ny fiainany teo madera ary tsy nety fa namikitra, nisavitsavika an ity zokiny 138
Araka an’i e. D. Andriamalala izany, ny fanambadiana dia firaisan’ny nofo, fa ny fitiavana dia firaisam-panahy. Ny fitiavana dia mifototra amin’ny fifandraisana an’eritreritra, fa tsy ny fifankahitana vatana. Izany no antony ilazany fa mamotika ny fitiavana ny fanambadiana.
Impiry moa izao no efa voatanisako ny anaranao? F’injao ilay feonao reko mila kisa an’eritreritro ao ny saiko lasalasa zary tsy nifantoka amin’izay atao dia iny fa tsy tratra inay niantso tampoka ilay anaranao toa te hamisavisa sy te hiaina koa ny tontolonao dia zary toa tanisa impolo kely moa ilay anaranao ka aza tsiny indrindra raha mielina tsinahy anaty kotrok’orana. 16 11 02
Io andalana iray ahitana ny tsoraka io no azo heverina fa mamintina ny fihetseham-po miboiboika ao amin’ny mpanoratra manoloana ny hakanton’i madagasikara. Eo ihany koa ny firaketam-po aminy noho izy miantoka ny fiainan’ny mlagasy iray manontolo. Raha fintinina ny mikasika ny fampiasan-dratsimba georges ny tsoraka eto, mandoko ny fihetseham-pon’ny ankizy ary fihetseham-po miaro fahatsorana, avy hatrany dia milaza ny marina, tsy misy hevitra ambadika. Misy ireo tononkalo hafa, misandrahaka ny hevitra resahina amin’ny fampiasana ny tsoraka. Ny fanantenana kaolin-dratsimba georges amin’ity tononkalo ity ry fanahy mitanondrika mitrakà aoka izay ny sentosento lalandava mitsangana, mandrosoa, miezaha fa mamiratra ery aloha ny mazava!186
Araka ny fafana, ny anaran’ny lehilahy dia misy ampahany amin’ny anaran-drainy hoe rabary andré bary rabarijoelina , rabarijoelison , rabarijaona; ny an’ity farany aza niampy ny fanampin’anaran-drainy hoe andré. Ny an’ny rahavaviny indray dia misy ampahany avy amin’ny anaran-dreniny; razanamanarivo margueritte manana ratavimanana. Ny an’ny mpanoratra kosa dia miavaka satria nisy ampahany avy tamin’ny anaran’ny rainy sy ny reniny no natanbatra ka nandrafetana ny anarany razanabary tena nanamarika azy hono, ny nahafatesan’ny rainy sy ny zokiny. Tsy mahagaga raha hita taratra amin’ireny asa sorany ireny ny fahafatesana, ny faharatsian’ny fiaraha-monina, eny hatramin’ny endriky fitiavana ihany koa aza.
Varavarana mikaratoka liana ranto a! Ranto! Mifohaza re ranto, fa misy olona mila famonjena maika a! Ranto maninona a? Liana misy olona mila famonjena maika ho’aho ato atsinanana. Ranto iza hono? Liana ny vadin’i sota re e! Miakanjoa ianao, dia handao haingana, fa vonjy aina io. 180 tantaraina eo ny nankanesan’i sota izay nanana vady tsy salama tao an- tokantranon’i ranto sy i liana mba hitady famonjena. Tsy hitany intsony mantsy izay havana azony sarangotina, kanefa ny vadiny efa marary mafy. Tsy nisalasala ireto farany, izay mpiray vodirindrina aminy, fa avy hatrany dia namonjy azy. Voaporofo teto tokoa araka itý ohatra itý, fa fitadiavana famonjena ny namana.
Ny mpanafika matetika dia olona avy any ivelany, fa ny olona ao an-tanàna izay tsy tia anao kosa no mandrisika azy hanao ny asa ratsiny, sy miray tsikombakomba aminy manoro ny mombamomba ny tanàna, ny trano fonenanao, ny trano 45 misy ny omby na vala manaraka baiko ireo mpanafika ireo, arakaraka izay tian’ny mpaniraka hatao. Indraindray ny mpanarama dia maniraka azy ireo hamono. Indraindray maniraka azy ireo handroba omby, handroba fananana, handoro ny trano fonenana ary izay vatan-dehilahy miseho miaro ny tanàna, dia vonoin’ireo jiolahy avokoa. Misy amin’ireo vatan-dehilahy ao an-tanàna mantsy raha mandre fanafihana dia mivoaka ny tranony. Maty avokoa izay mivoaka eo, vonoin’ny jiolahy tsy amim-pihambahambana , hoy hatrany ny ben’ny tanàna. Azo heverina fa misy fifamatorana amin’ny kirizy izay lalovan’ny firenena io tsy fandriam-pahalemana io. Sahirana ny olona noho ny hamafin’ny fiainana hany ka mora misendoatra, dia manaonao foana. Toy izany ihany koa ireo voakarama teren’ny fahantrana izy ireo dia voasarika hanao asa ratsy. Efa nisy ihany ny tsy fandriam-pahalemana hatrizay, fa tamin’ity vanim-potoana ity no tena nampirongatra azy, nanomboka tamin’ny taona 2009, hoy ny fanamarihan’ireo mponina. Ary raha ny fitarainana momba ny halatra omby hita tao amin’ny kaominina, izay nasehon’andriamatoa patrice anay, dia amam-polony maro. Eo ihany ny fisian’ny kirizy, fa isan’ny manamora ny fanafihana ihany koa ny elanelana misy eo amin’ny tanàna mpifanila 500 m na 1 km ao anaty fokontany iray, araka ny voalaza teo aloha mikasika ireo tanàna mandrafitra ny kaominina sy ny fokontany tak 16 .
Miompana betsaka amin’ny tranga misy eny anivon’ny sekoly ambaratonga faharoa, izay handinihana manokana ny fiatrehan’ny kilasy faharoa izany ity asa fikarohana ity. Mizara telo lehibe ny drafitra itondrana ny asa ao anatin’izany. Ho hitantsika ao amin’ny fizarana voalohany ny teôrian’ny antrôpôlôjia mandalina ny sekoly izay nampiharina nandritra ny fanatontosana ny asa. Nojerena voalohany tao anatin’izany ny mahasiansa mandalina ny fanabeazana ny antrôpôlôjia mandalina ny fanabeazana. Taorian’izany, nezahina ny nitrandraka ny antrôpôlôjian’ny sekoly manomboka any amin’ny antrôpôlôjia mandalina fiarahamonina. Hovahavahana ihany koa avy eo ny fifandraisany amin’ny sôsiôlôjian’ny fanabeazana ary hamaranana ny fizarana voalohany ny fitrandrahana ireo teôria sy fomba fiasa tamin’ny fanatanterahana ny asa fikarohana. Ao amin’ny fizarana faharoa indray dia hezahina ny hampahafantatra ny toerana sy ny tontolon’ny fanadihadiana ary ny anjara toeran’ny fanabeazana. Horesahina voalohany ny mombamomba ny kaominina ambanivohitra mahitsy. Aorian’izay dia asian-teny manokana ny lisea mahitsy satria io no tena sehatra iasana. Ny toko fahatelo ato amin’ny fizarana faharoa no anehoana ny momba ny fanabeazana tandrefana sy ny boko haram ary any amin’ny farany no hanasongadinana ny anjara toeran’ny fanabeazana eto madagasikara. Any amin’ny fizarana fahatelo sady farany no hamahavahana ny antrôpôlôjian’ny sekoly sy ny mpianatra kilasy faharoa ao amin’ny lisea mahitsy. Ao anatin’izany no hampahafantarana amin’ny antsipiriany ny mpianatra kilasy faharoa ao an-toerana ary ireo mpianatra nifampidinihana manokana. Rehefa hita izay dia hidirana manaraka ny fiatrehan’ny mpianatra
Lisitry ny sary sary 1 tanimbary elanelan’ny tangorom-bohitra iva 20 sary 2 ala tapia ao arivonimamo i 20 sary 3 havoan’ambohimpanompo 44 sary 4 hazo aviavy eo afovoan’ny tanànan’arivonimamo i 44 sary 5 andriamatoa rasolofo, katekista mpikabary am-pianakaviana ao mangatany 84 sary 6 dada razanoelina, mpikabary am-pianakaviana ao arivonimamo centre 92
Ny fomba fitafy malagasy rehefa nabosesiky ny firantsay teto madagasikara ny fomba fitafy nolazainy fa manaraka ny fandrosoana, dia tsy vitsy ny malagasy no nanary ny fomba fitafin-drazany. Nandray ny fomba fitafin’ny tandrefana izy, satria izany tokoa no noheveriny ho mariky ny maha olo-mandroso. Teo am- pahitana izany toe-javatra izany dia velom-panontaniana tamin’ny tovovavy malagasy i jean narivony manao hoe nankaiza ho’aho ny lambanao ’lay lamba tsy mba manankasy mitory ny hamaotinanao
Raha dinihina izany, na eo aza ny fakana ny hevitry ny mponina eo amin’ny fitantanana dia tsy tompon-kevitra tanteraka ny tantsaha. Azo heverina fa ny tekinisianina matihanina sy ny kaominina no miara-miasa akaiky amin’ny fitantanana ny rano. Ny tekinisianina dia manana anjara betsaka amin’ny fitantanana, toy ny faminavinana ny vidin-drano mifanaraka amin’ny karamany sy ny hetran’ny kaominina, famolavolana paikady hamoriana ny vidin-drano, famolavolana fitsipika hifehezana na dina.
Ny mitia r. Coft raha izaho no filoha ra-phi reny elinivo resa-pôlitika ny maso sambatra rano tafa rima tany manan-tompo r tolory tanana ny maso tompo o! Rima tompon-tanindrazana ny iraka rambolamanana tsiriritra anao r tsy anjara rima tsy maninona nofy valalabe mandry zazangaly vanim-potoana inona? Ra-phi zaza tanora r. Tara foronina fa velona indray eric ravalisoa fo miara-miofo esther randriamamonjy hiverina aho, dadabe! Nasrin siege bintantara i ndriana aurore ramila ramatoa mpampianatra mina ilarion trosako tana miranty zandrin’i madama mina ilarion zazavavin’iarivo aimé ratovonjanahary 56 47 44 25 53 5 60 62 41 42 49 57 55 15 27 29 63 64 75 70 82 105 85 83 107 98
Tsy ambaratonga iray ihany, ary tsy misy mihitsy ny miafara amin’ny fampanaovana asa famoronana. Noho izany , ezahina ny hanarenana azy ireo mba ho araka ny tolo-kevitra nomen’ireo mpandinika mba ho fanontaniana manaraka ny ambaratongam- pahasarotana raha ny tolo-kevitra nomen’i j. Tardif62 , dia tahaka izao no tokony handaharana ny fanontaniana ampiarahina amin’ny lahatsoratra fanontaniana manao izay hahazoana ny hevitry ny lahatsoratra no voalohany ; fanontaniana mikendry ny hahaizana ny hevitra ambadika raketin’ilay asa soratra no manaraka an’izay ; fanontaniana mitaky fampiharana sy fitsikerana; ary fanontaniana mikendry ny hahaizana mamorona no hamaranana azy. Koa hisy lahatsoratra vitsivitsy ezahina hatsaraina raisina ohatra , ny lahatsoratra ny niandohan’ny olombelona , angano hita ao amin’ny tak. Faha-20-21. Marihina fa anisan’ireo tsy nasian’ny mpamolavola ny boky fanontaniana ity lahatsoratra ity. Koa ezahina ny handrafetana fanontaniana miaraka aminy. Ity angano ity dia miresaka momba ny fototra niavian’ny olombelona , na ny fototry ny aina; eo koa ny fahefana ananan’andriamanitra , ary ny valin’ny ataon’izay ratsy fitondrantena. Koa tahaka izao ireo fanontaniana heverina fa mety aminy 1 diniho ny toe-po amam-panahin’ny mpandray anjara tsirairay avy. Fahazoana ny lahatsoratra 2 tsoahy ireo hevi-dehibe isan’andininy? Inona ny foto-kevitra ijoroan’ny lahatsoratra fahazoana ny hevitra raketiny 3 inona no hafatra azo tsoahina , na ny hevitra tian’ny mpanoratra hampitaina, raha ampifandraisina amin’ny zava-misy eo amin’ny fiaraha-monina ity angano ity. Fahaizana manakatra ny hevitra ambadiky ny lahatsoratra
Andriamanatsilavo w. Ratrema, ny fitsipi-pitenenantsika, boky faharoa, librairie mixte, imprimeries d’ouvrages éducatifs, antananarivo, p 208 92 cf va , tak 20, andl 24-26 93 cf va, tak 35, andl 1-4 94 cf va , tak 92, andl19-21 95 cf va, tak 94, andl 3
Soratra rômana amin’ny ankapobeny dia ny lesona no ampiasany azy. Kanefa rehefa any amin’ny tombana dia ampiasaina koa amin’ny teny manan-danja izy. Hita ihany koa ny soratra rômana any amin’ny lohateny sora-mandry ny teny manan-danja na tiana hisongadina no tena ahitana azy. Hita any amin’ny tombana sy hita any amin’ny lohateny koa izy indraindray sora-matavy ampiasaina amin’ny lohateny irery ihany.
Tsara aloha ny mamaritra dieny ety am- piandohana ny antsoina hoe vala, toerana iray anatanterahana ny savika ny vala, toerana efa voatokana izy io. Izany anefa tsy manakana ireo mpikarakara savika ny hanamboatra vala vaovao. Izany hoe misy karazany roa izany ny vala. Ny vala tranainy, tsy misy omby matory na mipetraka ao amin ny vala fisavihana raha ny tokony ho izy sy ny efa nisy hatramin izay. Izany no ikarakarana azy, indray andro mialoha ny fotoana. Io ilay vala fipetrahan ny omby. Ny vala vaovao, arahina ara- bakiteny ny hoe alana saritaka ho an ny vala vaovao. Alamina izay misaritaka raha adika tsotra. Miainga amin ny famaritana ny tany hanaovana ny vala, mijery ny toerana tokony hisy ny vavahady hidiran ny omby sy hivoahany. Marihina fa eny akaiky eny hatrany ny mpanandro manaramaso sy mibaiko ny zavatra tokony hatao. 2.2.3 fikarakarana ny mpisavika
Andavanandro, toy ny baolina. Nasian’ny mpanoratra teny manokana izy ity, ka toy izao no nambarany lalao iombonana ankafiziko a noho ilay hery indray mirindra b iainako sy tehiriziko a atao lova afindrafindra b in v. A, tak. 16 rima mifaningotra no nampiasain’ny mpanoratra nilazana izany, noho ny lalao baolina ifanandrinan’ny ekipa roa samy hafa. Eo ihany koa, ny fomba filalao tsy maintsy misy fitapitaka sy fandripandrika. Samy mampiasa paikady ny andaniny sy ny ankilany mba hahazoany fandresena. Misy fifampidipidirana ao anatin’ny lalao, araka izany. Misy ifandraisany amin’ny tantaram-pirenena izany, izay maneho ny ady nifanandrinan’ny malagasy sy ny frantsay teto, tamin’ny taona fito amby efapolo. Tsy ny tantara ihany, fa mifandray amin’ny fiainan’ny mpanoratra ihany koa, satria lalao tena tiany io, nolazainy tamin’izany hoe lalao iombonana ankafiziko sady mifandray amin’ny fomba fanaon’ny mpanao baolina izany eto ny nambaran’ny tononkalo no miresaka tantaram-piainan’ny mpanoratra sy tantaram-pirenena. 3.2.4.2. Rima mifanjohy ny fitovian’ny faran’ny andalana miafanesy no atao hoe, rima mifanjohy. Mety mitovy tsiroaroa na tsitelotelo na mitovy avokoa ny fisehoan’ny rima eo amin’ny andininy iray amin’izany. Miseho amin’ny aa, bb ity rima ity. Nentin’ny mpanoratra nanindrahindra ny teny malagasy ny rima moifaningotra, raha ny lafiny ara-tantara no asian-teny. Nomeny lanja manokana ny teny malagasy izay anisany maha-izy azy ny firenena. Ka hoy izy naneho izany ahy ianao ry teny malagasy mamiko a ahy ianao. Tsy ataoko manana sahala. Tsy nindramiko a mikoriana ato anatiko, ra mamelombelona ahy b ny fakanao dia ny foko, ny saiko, ny fanahy b tsy hoe nafindra na novolena ato anatiko ianatiko ianao d na nandranto aho, vao malagasy tahaka izao? 171 d
Mpanjaka nasiaka loza an-tany i mavo , ary nifofo izaitsizy ny ain’ny mpino kristianina. I f. G. Smith dia nilaza azy hoe biby masiaka manana endrika olona sady caligula araka ny anaran’ilay amperora rômana nalaza noho ny hasiahany. Tsy menatra aho, hoy izy, na hatahotra ny hiaro ny fomban-drazako. Ary izay rehetra manatanteraka fombam-pivavahana kristianina, na alahady na tsia, ny manao batisa sy ny miangona, fady ny mampihatra ireny amin’ny vahoakako. 31
Eto amin’ity tononkalo ity ny mpanoratra dia maneho fa tsy ny mpifankatia ihany no mifanome toky na dinam-pitiavana fa eo ihany koa ilay tena fitiavana , ilay tompon’ny fitiavana izay manome toky an’i noa ny amin’ny tsy handefasany tondra-drano handringanana ny olombelona intsony. Ka ho fanamafisany io toky nataony io dia nasiany avana teny amin’ny lanitra. Ny fandrenesan’i noa ny teniny sy ny fahitany ilay porofo kosa dia nahavelom-panantenana an’ity niantefany. Moa ve tsy toy izany koa ny mpifankatia? Rehefa mahazo toky amin’ilay tiana dia velom-panantenana ny amin’ ny ho avy rehetra. Ka hoy kosa ny eja raha nanambara ny toky mamy ho an’ilay malalany mba hiainanao irony hatanorana feno toky mamy, hiravaka hatsarana. Dia indro aho fa mety ny ho tovovavy indray. Mihaingo sy mirenty fitia mivaivay izany hoe te haneho ny eja fa ny fitiavany manontolo mihitsy no hatolony ho an’ity nofidiany tao anatin’ny maro; fitia mivaivay , hoy izy. Koa vokatrin’izany teny mamy sy toky mamy nifanolorana izany indrindra no nahatonga ny fisindan’ ny tahotra sy ny ahiahy tao amin’ny ny eja izay saika mpahazo ny tovovavy rehetra. Rehefa manoloana ny rediredim-pitiavan’ ny zatovolahy. Ary matahotra ny fitiavana imolotra fotsiny ka toa nahatsapany fa tsy mba resaky ny te-ahazo ny an’ity olon-tiany fa ilay tena fitiavana, mendrika valiana fitiavana. Dia roboka ny eja àry niantsa nanao ho dia nisinda ny ahiahy , hay ianao ka tia ahy ! Izay aho vao tena tia tiako ianao, doria doria. 56
V l v l v ambohimahazo 1-1 ambohimahazo 1 0 1 3 0 3 0 0 2 5 ambalaparaky 2-1 ambalaparaky 0 1 0 0 0 1 0 0 0 2 ampotaka 3-1 analanjahana 1 0 0 0 0 0 0 1 1 0 ankonaivo 4-1 ankonaivo 0 1 0 0 0 0 0 0 0 1 antanifotsy 6-1 antanifotsy 0 1 0 0 0 0 0 0 0 1 antapia 6-1 antapia 0 1 0 1 1 0 0 0 1 2 antsahavory nord 7-1 antsahavory n 0 1 0 0 0 0 0 0 0 1 fiakarana nord 8-1 fiankarna n 0 1 0 0 0 0 0 1 1 1 masitaho 9-1 masitaho 0 1 0 0 0 0 0 1 0 2 soanierana 10-1 soanierana 1 0 1 1 0 1 0 0 2 2 soatanana 11-1 soatanana 1 0 0 0 1 0 0 0 2 0 vatobe 12-1 vatobe 1 0 0 0 0 1 0 0 1 1 ambohimalakony 13-1 analasoa 0 1 0 0 0 1 0 0 0 1 fitambarany